PRORAČUNSKI KORISNIK: OPĆINSKO DRŽAVNO ODVJETNIŠTVO U ČAKOVCU

RAZDJEL: 109 MINISTARSTVO PRAVOSUĐA I UPRAVE

GLAVA: 10985 OPĆINSKO DRŽAVNO ODVJETNIŠTVO U ČAKOVCU

RKP: 4526

AKTIVNOST: A642000 – Progon počinitelja kaznenih i kažnjivih djela i zaštita

 imovine RH pred nadležnim sudovima i tijelima

**Obrazloženje općeg dijela izvještaja o izvršenju financijskog plana**

**u izvještajnom razdoblju od 01.01.2023. – 31.12.2023.**

Temeljem Pravilnika o polugodišnjem i godišnjem izvještaju o izvršenju proračuna i financijskog plana (NN, broj 85/2023) uz tablicu izvještaja o izvršenju financijskog plana za godišnje razdoblje, od 01.01. do 31.12.2023. izrađeno je obrazloženje općeg dijela izvještaja o izvršenju financijskog plana.

Prihodi za rad Općinskog državnog odvjetništva u Čakovcu osiguravaju se iz Državnog proračuna Republike Hrvatske iz izvora 11 Opći prihodi i primici (100%), dok se u manjem dijelu ostvaruju vlastiti prihodi izvor 31 od usluga preslike dokumenata iz predmeta kao i troškova tehničkog snimanja i prepisivanja zvučnih snimki. Vlastiti prihodi uplaćuju se u Državni proračun te se povlače iz Riznice istovremeno kada i redovni materijalni rashodi za plaćanje tekućih rashoda, koja su proračunom za 2023.-2025. planirana na računu 3235 Zakupnine i najamnina unutar redovne aktivnosti Općinskog državnog odvjetništva u Čakovcu kao proračunskog korisnika.

Planirani prihodi i primici za 2023. godinu planirani su u iznosu od 811.298,49 eura od toga iz izvora 11 Opći prihodi i primici planirani su u iznosu od 810.833,49 eura i iz izvora 31 Vlastiti prihodi 465,00 eura- izvorni plan ili rebalans 2023., dok su tekućim planom za 2023. planirani prihodi i primici u iznosu od 807.512,00 eura iz izvora 11 i iz izvora 31 vlastiti prihodi u iznosu od 465,00 eura.

Planirani rashodi i izdaci za 2023 godinu planirani su u iznosu od 811.298,49 eura od toga za rashode poslovanja u iznosu od 808.240,49 eura te za rashode za nabavu nefinancijske imovine 3.058,00 eura – izvorni plan ili rebalans za 2023., dok su tekućim planom za 2023. planirani rashodi i izdaci u iznosu od 804.918,00 eura te za rashode za nabavu nefinancijske imovine 3.059,00 eura.

Iz tablice Sažetak računa prihoda i rashoda proizlazi da ostvarenje/izvršenje za 2023. godinu iznosi 99,92% u odnosu na godišnji tekući plan za 2023., a 114,78% u odnosu na ostvarenje/izvršenje za 2022. godinu.

Račun prihoda i rashoda – Izvještaj o prihodima i rashodima prema ekonomskoj klasifikaciji-Prihodi za rashode poslovanja iz nadležnog proračuna ostvareni su u iznosu od 804.196,17 eura i prihodi za rashode za nabavu nefinancijske imovine u iznosu od 3.058,20 eura te vlastite prihode u iznosu od 65,39 eura. Indeks ostvarenja/izvršenja u odnosu na tekući plan za 2023. iznosi 99,92%, dok u odnosu na isto razdoblje prethodne godine 1.-12.2022. iznosi 114,78%.

Ukupni rashodi ostvareni su u iznosu od 807.319,76 eura što je u odnosu na tekući plan za 2023. godinu 99,92%, dok je u odnosu na ostvareno u istom razdoblju prethodno godine 114,78%.

 Unutar razreda 3 – rashodi poslovanja za 2023. godinu izvršeni su slijedeći rashodi:

31- rashodi za zaposlene ujedno i najveći izdaci su rashodi za zaposlene te su za razdoblje od 1.1.2023.-31.12.2023. izvršeni u iznosu od 600.309,57 eura, indeks 99,96% u odnosu na tekući plan za 2023. godinu, dok je indeks u odnosu na prethodnu godinu 117,54%, zbog povećanja plaća zaposlenih tijekom 2023. godine.

32- materijalni rashodi izvršeni su u iznosu od 202.304,63 eura što je u odnosu na planirano 99,80%, a u odnosu na 2022. godinu 108,19%, od čega su rashodi za intelektualne i osobne usluge jedan od većih rashoda na koje se ne može utjecati te su u 2023. godini izvršeni u iznosu od 96.300,00 eura, koje izvršenje u postotku iznosi 100,00% u odnosu na tekući plan za 2023. godinu, dok su u odnosu na izvršenju za 2022. godinu uvećani za 18,78%.

34- financijski rashodi izvršeni su u iznosu od 1.647,36 eura, što je u odnosu na tekući plan za 2023. 99,72%, a u odnosu na ostvareno prethodne godine indeks je 154,28%, zbog povećanih zateznih kamata na doprinose MIO za staž osiguranja s povećanim trajanjem.

Razred 4 - Izvršenje rashoda za nabavu nefinancijske imovine koje se odnosi na iznose godišnje otplate glavnice financijskog leasinga za nabavu vozila na razdoblje od 5 godina, koja nabava vozila je izvršena tijekom 2021. godine, za 2023. godinu iznosi 3.058,20 eura, što je u odnosu na planirano za 2023. godinu od 99,97%, a u odnosu na 2022. godinu od 104,33%.

Izvještaj o prihodima i rashodima prema izvorima financiranja – Općinsko državno odvjetništvo u Čakovcu ostvaruje prihode iz državnog proračuna odnosno nadležnog Ministarstva pravosuđa i uprave RH u 100% iznosu, izvor financiranja 11 – Opći prihodi i primici te u manjem dijelu ostvaruje vlastite prihode, izvor financiranja 31 – Vlastiti prihodi.

Izvještaj o rashodima prema funkcijskoj klasifikaciji – 033 Sudovi.

Posebni dio planirano/izvršenje – Opći prihodi i primici te rashodi odnose se na razdjel 109 Ministarstvo pravosuđa i uprave, glava 10985 općinska državna odvjetništva, RKP 4526 Općinsko državno odvjetništvo u Čakovcu, program 642000 Djelovanje državnih odvjetništava, aktivnost A642000 Progon počinitelja kaznenih i kažnjivih djela i zaštita imovine RH pred nadležnim sudovima i tijelima.

U Čakovcu, 29. ožujka 2023. OPĆINSKA DRŽAVNA ODVJETNICA

 Maja Jurinec Turk